Klimakommentator: Om halvannet år kan bitcoin bruke like mye strøm som hele USA

Bitcoin-hypen fører til at energiforbruket skyter til himmels. Om kort tid kan utvinning av bitcon bruke mer strøm enn USA.

HET POTET: Bitcoin-utvinning bruker mer strøm enn hele Irland. Og verre kan det bli ... Vis mer byoutline Foto: Reuters

Publisert: Publisert: 6. desember 2017 19:25

De kraftige datamaskinene som «utvinner» (mining) bitcoin ved å løse kompliserte matematiske problemer bruker stadig mer strøm.

Økningen er eksponentiell, og situasjonen har blitt uholdbar, skriver meteorologen Eric Holthaus for miljønettstedet Grist.

Nå øker bitcoins energiforbruk med 450 gigawattimer hver dag – noe som tilsvarer Haitis forbruk på ett helt år.

Med den nåværende veksttakten vil bitcoins nettverk bruke mer strøm enn hele USA om bare et og et halvt år, skriver Holthaus.

Bitcoin-boomen kommer også samtidig som ver

den forsøker å takle CO 2-utslippene og den globale oppvarmingen.

Holthaus håper på endringer i kryptovalutaen vil senke energibehovet for å gjennomføre transaksjoner og utvinne nye bitcoins.

Bruker mer strøm enn hele Irland

Nye beregninger viser at energiforbruket som går med til å utvinne nye bitcoins har steget 30 prosent den siste måneden, skriver The Next Web.

Det totale strømforbruket står nå for 29 terawattimer i året.

Det er mer enn det 159 land bruker av strøm på et helt år, deriblant Irland, ifølge nettstedet. Til sammenligning brukte Fastlands-Norge rundt 225 terawattimer energi i fjor.

Bitcoin-utvinning står for 0,13 prosent av det totale strømforbruket i verden.

Les også Kastet 7.500 bitcoins med et uhell – er i dag verdt 730 mill.

Les også Kraftige bitcoin-svingninger

Les også Hevder 258 millioner i kryptovaluta er stjålet

Her kan du lese mer om Bitcoin